1.1.

Na účely tejto dohody majú ďalej uvedené pojmy tento význam: „pracovný deň“ akýkoľvek pracovný deň, keď sú útvary riadiaceho orgánu poskytujúce verejnú službu a EIF otvorené na účely výkonu činnosti v [miesto činnosti v členskom štáte] a v Luxemburgu; „obdobie viazanosti“ obdobie, počas ktorého môže [NÁZOV ČLENSKÉHO ŠTÁTU] viazať príspevok ČŠ z rozpočtu [NÁZOV ČLENSKÉHO ŠTÁTU] pre EIF na účely účelovej(-ých) sekcie(-í). Obdobie viazanosti sa končí 31. decembra 2016; „Zložka“ význam stanovený v odôvodnení 11; „finančné nástroje COSME“ význam stanovený v odôvodnení 5; „nariadenie COSME“ význam stanovený v odôvodnení 5; „NSU“ význam stanovený v odôvodnení 3; „Účelová(-é) sekcia(-e)“ význam stanovený v odôvodnení 8; „Účet(-ty) účelovej(-ých) sekcie(-í)“ akýkoľvek samostatný účet(-ty), i) ktorý(-é) EIF zriadil na svoje meno v komerčnej banke na účet riadiaceho orgánu a ii) ktorý(-é) spravuje na účet riadiaceho orgánu v súlade s článkom 13 tejto dohody o financovaní; „Dohoda(-y) o delegovaní“ význam stanovený v odôvodnení 7; „poverený útvar“ útvar Európskej komisie, ktorý je poverený nepriamym hospodárením s [finančnými nástrojmi COSME] [A/ALEBO] [finančnými nástrojmi Horizont 2020]; na účely tejto dohody o financovaní GR [ENTR A/ALEBO RTD] Európskej komisie alebo jeho[ich] nástupca(-ovia); „EPFRV“ Európsky poľnohospodársky fond pre rozvoj vidieka; „EIF“ význam stanovený v preambule; „činnosť EIF“ povinnosti a úlohy, ktoré má EIF vykonávať v rámci tejto dohody o financovaní; „príspevok EIF“ celková výška finančných prostriedkov viazaných zo strany EIF (vrátane prostriedkov v rámci mandátu od EIB, ale bez prostriedkov z EŠIF a prostriedkov z finančného nástroja COSME a finančného nástroja Horizont 2020) v súvislosti so zložkou, ako sa stanovuje v článku 12; „EFRR“ Európsky fond regionálneho rozvoja; „príspevok EÚ“ celková výška všetkých finančných prostriedkov viazaných alebo vyplatených Európskou komisiou do zložky; „eurový účet“ účet denominovaný v eurách, ktorý je súčasťou účtu(-ov) účelovej(-ých) sekcie(-í); „hodnotenie“ akékoľvek hodnotenie alebo posúdenie uvedené v článku 18, ktoré sa má vykonať v súvislosti s účelovou(-ými) sekciou(-ami), s výnimkou hodnotenia stanoveného v článku 57 ods. 3 NSU; „politika pre prípad vystúpenia“ postup rozdelenia výnosov z likvidácie účelovej(-ých) sekcie(-í) po vypovedaní tejto dohody o financovaní, a to najmä i) výpočet zostatku na účte(-och) účelovej(-ých) sekcie(-í) s uvedením príspevku ČŠ po odpočítaní príslušných nákladov na riadenie a poplatkov za riadenie, ii) vrátenie čistého zostatku na účte(-och) účelovej(-ých) sekcie(-í) riadiacemu orgánu a iii) zrušenie účtu(-ov) účelovej(-ých) sekcie(-í) [postup sa ďalej zmluvne spresní]; „konečný prijímateľ“ MSP, ktorý prijíma nové dlhové financovanie v rámci transakcie; „finančný sprostredkovateľ“ finančné subjekty, ako sú napríklad banky, finančné inštitúcie, fondy, subjekty realizujúce systém záruk, organizácie vzájomného ručenia, inštitúcie mikrofinancovania, lízingové spoločnosti alebo iné právnické osoby alebo subjekty, ktoré EIF vybral v súlade s podmienkami stanovenými v tejto dohode o financovaní na účely operácie s cieľom implementovať účelovú(-é) sekciu(-e); aby sa predišlo pochybnostiam, vymedzenie finančného sprostredkovateľa i) zahŕňa aj finančné subjekty, ktoré finančný sprostredkovateľ vybral ako vedľajších finančných sprostredkovateľov, ak je to relevantné; a ii) nezahŕňa protistrany, ktoré EIF vybral na účely správy aktív vykonávanej EIF, alebo, pokiaľ ide o variant 2, v prípade sekuritizácie spojenej so skutočným predajom, prijímateľa podľa dohody o záruke; „nariadenie o rozpočtových pravidlách“ nariadenie (EÚ, Euratom) č. 966/2012 spolu s jeho pravidlami uplatňovania [delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (9)] v znení priebežných zmien, doplnení alebo úprav; „vyššia moc“ akákoľvek nepredvídateľná výnimočná situácia alebo udalosť, ktorú nemôžu zmluvné strany ovplyvniť a ktorá bráni jednej z nich v plnení povinností podľa tejto dohody o financovaní, pričom ju nemožno pripísať pochybeniu alebo nedbanlivosti z jej strany ani zo strany jej subdodávateľov, a ktorej ani pri vynaložení náležitej a primeranej starostlivosti nebolo možné zabrániť. V prípadoch pochybenia útvaru, vady zariadenia alebo materiálu alebo oneskorenia pri ich sprístupnení, pokiaľ k nim nedošlo priamo v dôsledku relevantného prípadu vyššej moci, ani v prípadoch pracovných sporov alebo štrajkov alebo finančných ťažkostí sa nemožno odvolávať na vyššiu moc; „dohoda o financovaní“ táto dohoda o financovaní v znení priebežných zmien, doplnení alebo úprav; „dohoda o záruke“ operačná dohoda a v prípade sekuritizácie spojenej so skutočným predajom v rámci variantu 2 dohoda o záruke uzavretá medzi EIF a prijímateľom v súvislosti s operáciou; „finančné nástroje Horizont 2020“ význam stanovený v odôvodnení 6; „nariadenie Horizont 2020“ význam stanovený v odôvodnení 6; „implementačné obdobie“ obdobie, počas ktorého môže EIF viazať akúkoľvek časť príspevku ČŠ na operácie v rámci účelovej(-ých) sekcie(-í). Implementačné obdobie sa skončí 31. decembra 2016, s výnimkou vrátených platieb a príjmov, ktoré môžu byť viazané až do likvidácie účelovej(-ých) sekcie(-í); „implementačná stratégia“ politika EIF týkajúca sa prideľovania operácií, ako sa uvádza v článku 4.6; „vnútorná kontrola“ postup uplatňovaný na všetkých stupňoch riadenia, ktorý má poskytovať primerané záruky, že sa dosiahnu tieto ciele: a) účinnosť, efektívnosť a hospodárnosť operácií; b) spoľahlivosť výkazníctva; c) ochrana aktív a informácií; d) predchádzanie podvodom a nezrovnalostiam, ich odhaľovanie, náprava a s nimi súvisiace následné opatrenia; e) primerané riadenie rizík súvisiacich so zákonnosťou a správnosťou finančných operácií pri zohľadnení viacročnej povahy programov, ako aj charakteru príslušných platieb; „rada investorov“ riadiaci výbor účelovej(-ých) sekcie(-í) stanovený v článku 10; „pákový efekt“ v súvislosti s touto dohodou o financovaní znamená pomer medzi novým dlhovým financovaním, ktoré sa má poskytnúť konečným prijímateľom v rámci účelovej(-ých) sekcie(-í), a zodpovedajúcim príspevkom ČŠ, alebo, pokiaľ ide o konkrétnu operačnú dohodu, pomer medzi novým dlhovým financovaním, ktoré sa má poskytnúť konečným prijímateľom v rámci takejto operačnej dohody, a zodpovedajúcim príspevkom ČŠ; „náklady na riadenie a poplatky za riadenie“ význam stanovený v článku 14; „riadiaci orgán“ význam stanovený v preambule; „čiastkový cieľ“ každý čiastkový cieľ podľa článku 39 ods. 5 NSU, ako sa stanovuje v článku 7; „príspevok ČŠ“ viazaný príspevok ČŠ alebo zaplatený príspevok ČŠ alebo oboje, v závislosti od prípadu; „viazaný príspevok ČŠ“ celková suma všetkých viazaných rozpočtových prostriedkov v rámci rozpočtu [operačného programu EFRR] [a programu EPFRV pre rozvoj vidieka] v súvislosti s účelovou(-ými) sekciou(-ami); „zaplatený príspevok ČŠ“ celková suma všetkých finančných prostriedkov z [operačného programu EFRR] [a programu pre rozvoj vidieka EPFRV] zaplatených riadiacim orgánom v súvislosti s účelovou(-ými) sekciou(-ami) vrátane príjmov a vrátených platieb; „nové dlhové financovanie“ nové úvery, lízingy alebo záruky pre konečných prijímateľov, ktoré vytvoril finančný sprostredkovateľ najneskôr do 31. decembra 2023 v súlade s podmienkami stanovenými v operačných dohodách; „účet v inej menej ako v eurách“ účet denominovaný v inej mene ako v eurách, ktorý je súčasťou účtu(-ov) účelovej(-ých) sekcie(-í); „OLAF“ Európsky úrad pre boj proti podvodom; „operácia“ súbor činností, ktoré uskutočňuje [EIF a finančný sprostredkovateľ] [ variant 1 ] A/ALEBO [EIF, finančný sprostredkovateľ a ostatné strany] [ variant 2 ], ako sa bližšie uvádza v prílohe 1, s cieľom implementovať účelovú(-é) sekciu(-e); „operačná dohoda“ dohoda(-y) uzatvorené(-é) medzi [EIF a finančným sprostredkovateľom, v ktorej(-ých) sa stanovujú podmienky operácie] [ variant 1 ] A/ALEBO [EIF a finančným sprostredkovateľom v súvislosti so vznikom nového dlhového financovania] [ variant 2 ]; „variant 1“ význam stanovený v článku 5 bode i); „variant 2“ význam stanovený v článku 5 bode ii); „variant 3“ význam stanovený v článku 5 bode ii); „žiadosť o platbu“ žiadosť o platbu uvedenú v článku 11.3; „sankcie“ zmluvné sankcie stanovené v článku 7, ktoré má zaplatiť finančný sprostredkovateľ na základe operačnej dohody a podľa uplatniteľných právnych predpisov; „vrátené platby“ sumy vyplývajúce z uvoľnených záruk a sumy vymožené v rámci účelovej(-ých) sekcie(-í); „príjmy“ všetky príjmy vrátane záručných poplatkov a úrokov zo súm na zvereneckých účtoch vyplatené na účet(-y) účelovej(-ých) sekcie(-í) v rámci účelovej(-ých) sekcie(-í) vrátane všetkých súm, ktoré vznikli v súvislosti s politikou pre prípad vystúpenia; „sekretariát“ sekretariát rady investorov stanovený v článku 10; „jednotný cielený národný program“ význam stanovený v odôvodnení 9; „MSP“ mikropodnik (vrátane individuálnych podnikateľov/SZČO), malý alebo stredný podnik, ako sú vymedzené v odporúčaní Komisie 2003/361/ES zo 6. mája 2003 o vymedzení mikropodnikov, malých a stredných podnikov (10) [neoficiálny preklad]; „iniciatíva MSP“ význam stanovený v odôvodnení 1; „výpovedný dôvod“ akýkoľvek prípad uvedený v článku 25.5; „referenčné podmienky“ otvorená výzva na vyjadrenie záujmu, ktorú pripravil EIF; „transakcia“ úverová, lízingová alebo záručná transakciu, ktorá vedie k vzniku nového dlhového financovania, uzatvorená medzi finančným sprostredkovateľom (alebo vedľajším finančným sprostredkovateľom) a konečným prijímateľom; „správa pokladničných aktív“ správa pokladnice v súvislosti so zaplateným príspevkom ČŠ, ako sa bližšie uvádza v článku 13; „znak Únie“ logo Európskej únie predstavujúce dvanásť žltých hviezd na modrom pozadí.